Hólí … ég sat yfir boltanum í kvöld og var að horfa á Doncaster rúlla Aston Villa upp , 3 - 0 í Deildarbikarnum , þegar ég mundi allt í einu að okkar menn eiga leik annað kvöld gegn Sunderland . Það gerist bara svo ótrúlega sjaldan að Liverpool spili deildarleiki á miðvikudegi – sennilega svona einu sinni á hverjum tveimur tímabilum , ekki mikið meira – að ég var búinn að * gleyma * að skrifa upphitun . Biðst forláts , en betra er seint en aldrei . Sem sagt , okkar menn smella sér norður í land á morgun og mæta neðsta liði deildarinnar , Sunderland , á The Stadium of Light í Sunderland . Sunderland-liðið er langneðst í deildinni , með aðeins fimm stig í fjórtán leikjum . Síðast þegar þetta Sunderland-lið spilaði í Úrvalsdeildinni , fyrir þremur árum , féll það með aðeins 19 stig í 38 leikjum , lélegasta árangur í sögu efstu deildar á Englandi , að ég held . Ef þeir halda áfram eins og þeir hafa byrjað þetta tímabil , og taka áfram fimm stig per hverja fjórtán leiki , þá enda þeir með eitthvað um 12 - 14 stig í lok leiktíðar , sem yrði þá nýtt met . Þar ofan á bætist sú staðreynd að þeir eru með sextán mörk í mínus . Og , þeir eru alvarlega vængbrotnir – vantar einhverja fimm-sex lykilmenn á morgun vegna meiðsla auk þess sem Tony Le Tallec má ekki spila gegn okkur . Þannig að á pappírnum ætti þetta að vera formsatriði fyrir Rauða herinn okkar . * NEMA HVAÐ * … síðast þegar Sunderland voru í Úrvalsdeildinni , þegar þeir settu met í að vera lélegir , þá unnu þeir okkur samt á sínum heimavelli . Þannig að ég ætla ekki að ganga að neinu vísu annað kvöld . Hvað okkar menn varðar , þá sé ég Rafa ekki fyrir mér breyta mjög miklu frá því á laugardaginn . Ég myndi reyndar vilja færa Riise aftur í bakvörðinn , en hann var að leika vel þar , og setja Harry Kewell fyrir vikið á vinstri kantinn . Hann er reiðubúinn í að byrja inná , held ég . Þá myndi ég setja Cissé á bekkinn fyrir Morientes ( já , þið lásuð rétt ! ) og taka Didi Hamann út fyrir Luis García , og færa Steven Gerrard niður á miðjuna . Þetta myndi þá líta einhvern veginn svona út : En svo veit maður aldrei nema Xabi Alonso sé orðinn heill , og komi þessu plani mínu í uppnám með nærveru sinni . Myndi samt ekkert gráta það . 😉 MÍN SPÁ : Þetta verður mikill baráttuleikur og alls ekki einhver flenging af hálfu okkar manna , eins og sumir virðast halda . En ég er samt á því að við vinnum öruggan 3 - 0 sigur á morgun , sýnum hversu mikið betri en þeir við erum og tökum þetta örugglega . Og já fjandinn hafi það , Peter Crouch skorar á morgun . Ég bara trúi ekki að jólin gangi í garð og nýja árið með án þess að hann skori … ( svo skora Jamie Carragher og Josemi líka , úr því við erum að tala um ólíklega markaskorara , en það telst ekki til frétta við hliðina á Crouch-marki ) … Hverzu mikil scnilld er það að sjá 4 leiki með sínu ástkæra liði á einni og hálfri viku ! Ég ætla að spá svona 4 - 0 jafnvel 5 - 0 þó svo að 3 - 0 sé alveg í lagi , það er bara að í svona leikjum er gullið tækifæri á að redda markatölunni . Gleymum svo því ekki að okkur dugar að vinna þennan leik 1 - 0 þá förum við upp fyrir Wigan í 4 sætið á markamun ! Le Tallec hefur einungis byrjað 4 sinnum inn á hjá Sunderland í deildinni í ár , þannig að hann er ekki kannski mikill missir . Hins vegar skil ég ekki að McCarthy skuli ekki nota hann meira miðað við hvað hann átti að geta . Jonathan Stead er a.m.k. einn lélegasti framherji sem ég hef séð meika það í efstu deild á Englandi . Ætti samt sem áður að vera skyldusigur fyrir liverpool . nei Hafliði … við erum með 5 mörk í plús og Wigam 6 … og þeir eru búnnir að skora mun fleirri mörk en við , þannig að við þurfum ( held ég örugglega allavegna ) að vinna 2 – 0 til að komast upp fyrir Wigam … svo er það náttúrulega önnur saga að við eigum að keppa við Wigham á laugardaginn … það verður erfiður en vonandi skemmtlilegur leikur … 🙂 Leikurinn í kvöld er prófsteinn á getu liðsins . Við höfum alltaf gengið úr brókunum gegn liðum sem við “ eigum ” að vinna . Ef liðið klárar þetta sannfærandi í kvöld þá erum við að tala um alvöru lið hjá Liverpool Ég vona að Riise og Crouch verði á bekknum . Svo skil ég ekki af hverju menn vilja færa SG inn á miðjuna . Liðinu hefur gengið fanta vel með hann á kanntinum . Hann hefur verið ógnandi , lagt upp mörg og skorað sjálfur . Við eigum 3 aðra meiriháttar miðjumenn sem hafa verið að spila óaðfinnanlega að mínu mati . Það er reyndar ekki rétt að hann hafi verið að skora af hægri kantinum . Síðan hann byrjaði á hægri kantinum ( eftir tapleikinn gegn C.Palace í d.bikarnum ) hefur hann skorað eitt mark , og það var úr vítaspyrnu . Annars er ég sammála þér að SG er mjög ógnandi í þessarri stöðu . Hann er í raun með frjálsa stöðu á vellinum og skiptir oft um kanta eða kemur inn á miðjuna . Mér finnst SG oft ekki virka á miðjunni nema þá þegar Xabi er með honum á miðjunni . En það er nú reyndar svo að ég held að allir leiki vel með Alonso við hliðina á sér , hann er náttúrulega snillingur . 😉 Ég vil ekki endilega hvíla Crouch eða Riise , en ég vil helst ekki hafa Riise á kantinum . Frekar að hafa hann í bakkinum . Crouch hefur spilað vel að undanförnu og á ef e-ð er meira skilið að vera í liðinu en Cisse , þrátt fyrir markaleysið . Mikið er gott að geta hlammað sér niður með öl í kvöld að horft á sína menn í deildinni í miðri viku . Þetta verður öruggur sigur og víst tel ég að Crouch muni skora mark . Ég er sammála þessu liði , nema þá að setja Moro inn , vil ég frekar sjá Hamann á miðjunni með Sissoko og Gerrard á hægri kannt . Garcia vil ég á vinstri . Kewell sem var mjög hress í síðasta leik skal vera fyrir aftan Crouch . Þá gæti Garcia einnig verið fyrir aftan Crouch og Kewell á vinstri . Cisse verður helst að vera á bekknum , ef hann nær því þó . Hann var dapur síðast . Skrítið að hann hafi ekki lagt sig meira í þetta , þar sem endalausar vangaveltur eru um hans framtíð hjá LFC . Maður hefði ætlað að maður í þessari stöðu væri hlaupandi um allan völl og bjóða sig . Ég er mikill aðdáandi Cisse , en svona frammistaða vekur upp spurningar .